**МОТИВИ**

към Проект на Наредба на управление на горските територии на община Хитрино по чл.181,ал.6 от ЗГ

На основание чл. 21, ал. 2 от Закона за местното самоуправление и местната администрация, чл. 26, ал. 2 от Закона за нормативните актове и във връзка с чл. 77 от АПК, предоставяме на вниманието на жителите на община Хитрино в регламентирания 30-дневен срок, считано от 16.02.2024 год. за разглеждане, обсъждане, представяне на становища, предложения за изменение, допълнение, и възражения по проект за изменение на Проект на Наредба на управление на горските територии на община Хитрино по чл.181,ал.6 от ЗГ, като такива могат да бъдат предоставяни в деловодството на общинска администрация – Хитрино, или по електронна поща на e-mail: kmet@hitrino.bg.

На основание чл. 28. ал. 2 от Закона за нормативните актове. Ви представяме следните мотиви за приемане на Наредбата:

I. Причини, които налагат приемането:

С Наредба за управление на горските територии на община Хитрино по чл.181,ал.6 от ЗГ се уреждат отношенията, които са свързани с реда и условията за управление и стопанисване на горски територии - общинска собственост. Причините, които налагат приемането на Наредбата са необходимостта да бъдат прецизирани условията и редът на управление и стопанисване съобразно нормативните актове от по-висока степен - закони.

II. Целите, които се поставят:

Проектът па наредбата има за цел въвеждане на по-точна и ясна формулировка на понятията, както и постигане на пълнота в регламентацията на обществените отношения, предмет на Наредбата. Цели усъвършенстване на уредбата в частта на условията за управление и стопанисване на горските територии, собственост на Община Хитрино. Целесъобразно и законосъобразно горските територии, която Община Хитрино притежава. Управление на общинския горски фонд в полза на местната общност.

III.Финансови и други средства, необходими за прилагането на новата уредба:

Прилагането на предлаганият Проект на Наредба на управление на горските територии на община Хитрино по чл.181,ал.6 от ЗГ не изисква финансови средства.

IV. Очаквани резултати от прилагането:

Създаване на ясни правила и достъпна информация за управлението, стопанисването и ползването на горски територии, собственост на Община Хитрино. Целесъобразно и законосъобразно разпореждане с общинския горски фонд.

V. Анализ за съответствието с правото на Европейския съюз Правно основание за приемане на Наредба е чл. 181, ал.6 от Закона за горите. Предлаганият проект на нова наредба е в съобразен с нормативните актове от по-висока стенен (ЗГ. ЗОС. ЗМСМА. ЗС. ГПК и АПК), които от своя страна са в съответствие с Европейското законодателство.

**Приложение:**

Наредба на управление на горските територии на община Хитрино по чл.181,ал.6 от ЗГ